# ג'נרל אלקטריק

ג'נרל אלקטריק
General Electric|  |
|
נתונים כלליים |
|
סוג |
חברה ציבורית (הבורסה לניירות ערך בניו יורק) |
|
בורסה | * הבורסה לניירות ערך בניו יורק (2 בינואר 1990–2 באפריל 2024–GE)
* הבורסה לניירות ערך בטוקיו (30 ביוני 1995)
 |
|
מייסדים |
אליהו תומסון אדווין יוסטון תומאס אלווה אדיסון |
|
תקופת הפעילות |
1879 – 2 באפריל 2024 (כ־145 שנים)  |
|
חברות בנות | * GE אנרגיית רוח
* NBC
* Radio Corporation of America
* SABIC Innovative Plastics
* GE HealthCare
* GE Global Research (Germany)
* ג'נרל אלקטריק (ניו זילנד)
* GE Aviation Czech
* GE Global Research
* GE Power
* GE Aerospace
* General Electric Spain
* ScanWind
* ג'נרל אלקטריק ישראל
* GE אנרגיה
* GE צריכה ותעשייה
* GE תעשייה
* ג'נרל אלקטריק ארגנטינה
* GE תאורה
* ג'נרל אלקטריק אוסטריה
* GE החזקות באיטליה
* ג'נרל אלקטריק שווייץ
* GE Aerospace
 |
|
מדינה | ארצות הברית ארצות הברית |
|
מיקום המטה |
בוסטון  |
|
משרד ראשי |
פיירפילד, קונטיקט, ארצות הברית |
|
ענפי תעשייה |
קונצרן |
|
מוצרים עיקריים |
שירותים פיננסיים, מנועים, מכשירי חשמל, מכשור רפואי, אולפני יוניברסל |
|
שווי שוק |
373.14 מיליארד דולר (18 ביוני 2026) |
|
הכנסות |
74.2 מיליארד דולר (2021) |
|
רווח תפעולי |
26,267,000,000 דולר אמריקאי (נכון ל־2013)  |
|
רווח |
(6,52-) מיליארד דולר דצמבר 2021 |
|
הון עצמי |
37,073,000,000 דולר אמריקאי (נכון ל־31 בדצמבר 2020)  |
|
מנכ"ל | H. Lawrence Culp Jr.  |
|
עובדים |
כ-168,000 (2022) |
|   |
|
www.ge.com |
|   |

**ג'נרל אלקטריק** (באנגלית: **General Electric**) הידוע גם בראשי התיבות: **GE**, היה קונגלומרט ותאגיד רב-לאומי אמריקאי שנוסד בשנת 1892, היה קשור לניו יורק ומשרדו הראשי היה בבוסטון. במשך השנים פעלו בחברה חטיבות עסקיות שונות, כולל אירוספייס, אנרגיה, בריאות, תאורה, קטרים, מכשירים חשמליים, פיננסים, תעשייה, תשתית, רפואה, תקשורת ובידור.

בשנת 2000 דורג התאגיד במקום ה-5 בדירוג החברות של כתב העת פורצ'ן, בשנת 2010 הוא דורג במקום ה-4 ובשנת 2020 הוא ירד למקום ה-33. בשנת 2023, החברה דורגה במקום ה-64 ברשימת פורבס גלובל 2000. שני עובדים של ג'נרל אלקטריק, אירווינג לאנגמיור (1932) ואיוואר גיאוור (1973), זכו בפרס נובל.

בעקבות המיתון הגדול בסוף העשור הראשון של המאה ה-21, ג'נרל אלקטריק החל למכור חטיבות ונכסים שונים, כולל את חטיבת מכשירי החשמל הביתיים (GE Appliances) וחטיבת השירותים הפיננסיים (GE Capital) שלו, תחת הנהגתו של היו"ר ג'ף אימלט. ג'ון פלאנרי, מחליפו של אימלט משנת 2017, פיצל את הנכסים של ג'נרל אלקטריק לשתי החברות GE Transportation וו-GE Lighting, כדי שהחברה תתמקד יותר בתעופה. הגבלות על תעופה בזמן מגפת הקורונה גרמו להכנסות של ג'נרל אלקטריק לרדת משמעותית בשנת 2020. בסופו של דבר, היו"ר האחרון של ג'נרל אלקטריק, לארי קאלפ, הכריז ב-2021 שג'נרל אלקטריק תחולק לשלוש חברות ציבוריות שיתמקדו בנפרד בענפי התעופה, הטכנולוגיה הרפואית והאנרגיה. חברת התעופה והחלל GE Aerospace היא היורשת החוקית של ג'נרל אלקטריק. חברת טכנולוגיית הרפואה GE HealthCare פוצלה מג'נרל אלקטריק בשנת 2023. חברת האנרגיה GE Vernova נוסדה כאשר ג'נרל אלקטריק השלימה את הפיצול. בעקבות עסקאות אלו, GE Aerospace אימצה את השם והסימול של ג'נרל אלקטריק, בעוד שג'נרל אלקטריק הישנה חדלה להתקיים כקונגלומרט.

## היסטוריה

החברה נוסדה בניו יורק בשנת 1879 כיצרנית מכשירי חשמל על ידי אליהו תומסון ואדווין יוסטון, ונקראה תומסון-יוסטון. בשנת 1892 רכשה את חברתו המתחרה של תומאס אדיסון, שנוסדה בשנת 1890 בניו ג'רזי. בשנת 1896 נכללה בקבוצה המקורית של מדד דאו ג'ונס, ובשנת 1919 הקימה עם חברת AT&T את רשת הרדיו RCA.

בעשורים הראשונים לקיומה החברה עסקה בפיתוח מכשירי חשמל, ומשנות ה-50 נחשבה לאחת מחברות המחשבים הגדולות ביותר בארצות הברית, עד שמכרה את חטיבת המחשבים שלה לחברת האניוול בשנת 1970. בשנת 1976 רכשה את חברת הבנייה יוטה, בשנת 1986 רכשה את רשת הטלוויזיה NBC, ובשנת 2004 רכשה את חברת התקשורת ויוונדי יוניברסל. לאחר רכישה זו עלה שווי השוק שלה ל-410 מיליארד דולר.

## חטיבות

* GE Aviation - תעופה (בעיקר מנועי מטוסים)
* GE Capital - שירותים פיננסיים - מימון וביטוח לשוק המסחרי
* GE Digital - שירותי תוכנה ומערכות מידע
* GE Healthcare - מיכשור רפואי
* GE Lighting - מוצרי תאורה
* GE Power - מכירה ותחזוקה של טורבינות.
* GE Renewable Energy - אנרגיה מתחדשת
* GE Transportation - מוצרי תחבורה וספנות, רכבות וקטרים

## חטיבת מנועי סילון

חטיבת מנועי הסילון של ג'נרל אלקטריק הייתה מהחלוצות בעולם ביצור מנועי סילון. לחברה היה ניסיון רב ביצור מגדשי-על למטוסי בוכנה ולכן היא נבחרה על ידי הממשל לפתח את ההמצאה הבריטית ולייצר את מנוע הסילון. לאחר פיתוח של 3 שנים היא יצרה את המנוע J33, והוא נכנס לשימוש מבצעי בשנת 1945.

בשנות ה-50 פיתחה מנוע מתקדם יותר, J47, שהניע את מטוסי הקרב F-86 סייבר במלחמת קוריאה, ויוצרו ממנו 35 אלף מנועים.
בשנות ה-60 המשיכה בפיתוח מנועי סילון, בהם J79, שהניע את מטוס הפנטום, אך החלה גם בפיתוח מנועי סילון אזרחיים ומנועי מסוקים. בשנות ה-70 ושנות ה-80 המשיכה בפיתוח מנועי סילון אזרחיים וצבאיים תוך תחרות עזה עם חברת רולס-רויס ופראט אנד וויטני. במקביל, באמצע שנות ה-70 הגיעה להסכם עם חברת סנקנמה הצרפתית על יצור משותף של מנועי סילון חסכוניים מתקדמים למטוסים אזרחיים בינוניים. חברה משותפת זאת שנקראה CFM זכתה להצלחה וייצרה עד היום כ-18 אלף מנועי סילון בשם CFM56' המניעים כ-7,000 מטוסים אזרחיים כבואינג 737 ואיירבוס 320. מנועי החברה משמשים גם את המטוסים החדשים של בואינג: בואינג 747-8 והבואינג 787.

## פעילות בישראל

מטה ג'נרל אלקטריק בישראל ממוקם בשדרות שאול המלך 8 בתל אביב.

לג'נרל אלקטריק פעילות נרחבת בישראל בתחום המיכשור הרפואי בחיפה, טירת כרמל ורחובות:

* בשנת 1997 הקימה ג'נרל אלקטריק ואלסינט את חברת "אלג'מס" לפיתוח וייצור מצלמות גרעיניות.
* בשנת 1998 רכשה מאלסינט את פעילויות הדמיית תהודה מגנטית והרפואה הגרעינית תמורת 100 מיליון דולר. כמו כן רכשה מאלביט הדמיה את חברת דיאסוניק, שעסקה בפיתוח ובייצור מוצרי אולטרה-סאונד.
* בשנת 2000, השקיעה בחברת "אינסייטק" המפתחת מערכת רפואית לטיפולים לא פולשניים באמצעות שילוב של אלומת אולטראסאונד ממוקדת והדמיית תהודה מגנטית.
* בשנת 2001, רכשה את חלקה של אלסינט ב"אלג'מס", והגדילה את החזקותיה בחברה מ-50% ל-100%.
* בשנת 2008, רכשה את חברת "ורסמד" בכ-40 מיליון דולר.
* בשנת 2011, רכשה מחברת אורבוטק את חטיבת הרפואה הגרעינית שלה ב-15 מיליון דולר.

פעילות נוספות בישראל:

* בשנת 2011, חטיבת התאורה של ג'נרל אלקטריק רכשה את חברת "לייטק" מלוד. והשקיעה בחברת "פאוואר פייפר".
* לג'נרל אלקטריק מרכז פיתוח בהרצליה בתחום התוכנה ומרכז ידע לאינטרנט תעשייתי.
* בעבר חברת גנרל מהנדסי חשמל וקרור בע"מ שימשה כיבואנית שלה בישראל.

## קישורים חיצוניים

 מדיה וקבצים בנושא **ג'נרל אלקטריק** בוויקישיתוף
* אתר האינטרנט הרשמי של ג'נרל אלקטריק
* כתבי ג'נרל אלקטריק בפרויקט גוטנברג (באנגלית)

* ג'נרל אלקטריק, ברשת החברתית X (טוויטר)
* ג'נרל אלקטריק, ברשת החברתית אינסטגרם
* ג'נרל אלקטריק, ברשת החברתית LinkedIn
* ג'נרל אלקטריק, סרטונים בערוץ היוטיוב
* ג'נרל אלקטריק, באתר אנציקלופדיה בריטניקה (באנגלית)
* מידע עסקי על חברת ג'נרל אלקטריק באתרים Yahoo! Finance • MarketWatch • CNN Money • Bloomberg Business (באנגלית)
* ג'נרל אלקטריק, בגוגל פיננסים

* ג'נרל אלקטריק, באתר Crunchbase (באנגלית)
* ג'נרל אלקטריק, באתר EDGAR של הודעות ל-SEC (באנגלית)
* פייננשל טיימס, אד קרוקס וקאט ראטר פולי, כך לוקחים קונצרן ענק ומפרקים לו את הצורה, באתר TheMarker‏, 17 בינואר 2018
* ברוק סאתרלנד, ריאן בין, בלומברג ביזנסוויק, הדרך היחידה להציל את GE הייתה לפרק אותה, באתר TheMarker‏, 31 במאי 2024

## הערות שוליים